钦定古今图书集成/历象汇编/庶征典/第173卷 > 《管窥辑要》 > 唐
## 钦定古今图书集成/历象汇编/庶征典/第173卷 > 《管窥辑要》 > 唐

### 睿宗先天元年羊肋下生人手

按《唐书睿宗本纪》不载　按《旧唐书五行志》，“先天初，
洛阳市人牵一羊，左肋下有人手。长尺许。以之乞丐。”

### 元宗开元二年羊生肉角

按《唐书元宗本纪》不载。　按《五行志》，“开元二年正月，
原州献肉角羊。三月，富平县有肉角羊。”

开元十九年，神羊见。

按《唐书元宗本纪》不载。　按《册府元龟》，“开元十九年
九月，神羊产于京兆之兴平县。”

### 武宗会昌二年羊生二首二尾

按《唐书武宗本纪》不载。　按《五行志》，会昌二年春，代
州崞县羊生二首，连颈两尾。占曰：“二首，上不一也。”

### 懿宗咸通三年羊生羔如犊

按《唐书懿宗本纪》不载。　按《五行志》，“咸通三年夏，平
陶民家羊生羔如犊。”

### 僖宗乾符二年雨物如羖羊

按《唐书僖宗本纪》不载。　按《五行志》，乾符二年，洛阳
建春门外因暴雨，有物堕地如羖羊，不食，顷之入地
中，其迹月馀不灭，或以为雨土也。占曰：“当旱。”